Priekšlikums Eiropas Parlamenta un Padomes Lēmums par elastības fonda izmantošanu to valstu rehabilitācijas un atjaunošanas palīdzības nolūkā, kas cietušas cunami, saskaņā ar 1999. gada 6. maija Iestāžu nolīguma 24. punktu /* COM/2005/0278 galīgā redakcija */





[pic] | EIROPAS KOPIENU KOMISIJA | Briselē, 21.6.2005 COM(2005) 278 galīgā redakcija Priekšlikums EIROPAS PARLAMENTA UN PADOMES LĒMUMS par elastības fonda izmantošanu to valstu rehabilitācijas un atjaunošanas palīdzības nolūkā, kas cietušas cunami, saskaņā ar 1999. gada 6. maija Iestāžu nolīguma 24. punktu (iesniegusi Komisija) PASKAIDROJUMA RAKSTS Saistībā ar atbalstu rehabilitācijas un atjaunošanas vajadzībām zemestrīces/cunami skartajās valstīs un vienlaikus – ar priekšlikuma pieņemšanu par provizorisko 2006. gada budžeta grozījumu projektu[1], Komisija jau ir nākusi klajā ar lēmuma projektu par elastības fonda izmantošanu[2] un ir iesniegusi budžeta lēmējinstitūcijai priekšlikumu par provizorisko 2005. gada budžeta grozījumu projektu[3]. Kopējā 2005. un 2006. gadam paredzētajā summā, kas ir 350 miljoni EUR, 170 miljonus EUR paredzēts atvēlēt no 2005. gada budžeta, bet 180 miljonus EUR – no 2006. gada budžeta. Tā kā 2006. gada provizoriskā budžeta projekta 4. pozīcijas „Ārējie darījumi” maksimālā robeža jau ir pārsniegta par 123,5 miljoniem EUR, Komisija ierosina atbilstīgi 1999. gada 6. maija Iestāžu nolīgumam izmantot elastības fondu par tādu pašu summu. Tādēļ tiek prasīts Eiropas Parlamentam un Padomei pieņemt šo lēmuma priekšlikumu. Priekšlikums EIROPAS PARLAMENTA UN PADOMES LĒMUMS par elastības fonda izmantošanu to valstu rehabilitācijas un atjaunošanas palīdzības nolūkā, kas cietušas cunami, saskaņā ar 1999. gada 6. maija Iestāžu nolīguma 24. punktu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu[4] un jo īpaši tā 24. punktu, ņemot vērā Komisijas priekšlikumu, tā kā: Budžeta lēmējinstitūcija ir piekritusi atbalstīt rehabilitācijas un atjaunošanas darbības valstīs, kas cietušas no zemestrīces/cunami (galvenokārt Indonēzija, Šrilanka un Maldivu salas), 2005. un 2006. gadā ar kopējo summu 350 miljoniem EUR, no kuriem 170 miljoni EUR paredzēti 2005. gadā un 180 miljoni EUR – 2006. gadā. Attiecībā uz 2005. gadu budžeta lēmējinstitūcijai jau ir iesniegts lēmuma priekšlikums par elastības fonda izmantošanu. Attiecībā uz 2006. gadu, tā kā provizoriskā budžeta projekta 4. pozīcijas „Ārējie darījumi” maksimālā robeža jau ir pārsniegta par 123,5 miljoniem EUR, Komisija ierosina atbilstīgi 1999. gada 6. maija Iestāžu nolīguma noteikumiem izmantot elastības fondu par tādu pašu summu. IR NOLĒMUŠI ŠĀDI. Vienīgais pants Eiropas Savienības kopbudžetā 2006. finanšu gadam (tālāk tekstā – "2006. gada budžets") izmanto elastības fondu, lai sniegtu 123 500 000 EUR lielu summu saistību apropriācijās. Šo summu izmanto, lai finansētu atbalstu rehabilitācijas un atjaunošanas darbiem tajās Āzijas valstīs, kas cietušas zemestrīcē/cunami, uz kuriem saskaņā ar 19. 10. 04. posteni „Rehabilitācijas un atjaunošanas pasākumi jaunattīstības valstīs Āzijā” 2006. gada budžetā attiecas finanšu perspektīvas 4. pozīcija „Ārējie darījumi”. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] SEC(2005) 548 galīgā redakcija, 27.04.2005. [2] SEC(2005) 548 galīgā redakcija, 27.04.2005. [3] PBGP Nr. 3/2005, 27.04.2005., SEC(2005) 548 galīgā redakcija [4] OV C 172, 18.06.1999., 1. lpp.